Tänase keskpäevase õnnetusega Heathrow' lennuväljal Peking-London lendu teenindanud British Airways'i Boeing 777-ga, kus viimane kaotas lennuväljale lähenedes veojõu (kuuldavasti kadus lennukis pilt eest ka kõigil elektroonilistel seadmetel) ning prantsatas maha täpselt autotee ning lennuraja vahele, läks ajaloo prügikasti viimase laialt kasutuses oleva ning seni oluliste intsidentiteta opereerinud lennukimudeli turvalisuse renomee. Kõigi õnneks olid kokpitis meisterpiloodid, kes suutsid sadu tonne kaaluva müraka mingi ime läbi kontrolli all hoida ning purilennukina planeerides peaaegu turvaliselt maha tuua. Praeguseks hetkeks on teada, et pooltühjas lennukis keegi fataalselt viga ei saanud.       (Ma tean küll, et oma üha kasvava vastumeelsusega lendamise suhtes peaks ma sellistest uudistest üldse end eemal hoidma...)